
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 17P/58/2026 7626201158 22. 05. 2026 JUDr. Juraj Komár ECLI:SK:OSSN:2026:7626201158.2
Rozsudok bez odôvodnenia Okresný súd Spišská Nová Ves, sudca JUDr. Juraj Komár v právnej veci maloletého dieťaťa: A. B., nar. X.XX.XXXX, bytom C. - D. XX, zast. kolíznym opatrovníkom: Úrad práce sociálnych vecí a rodiny Poprad, dieťa rodičov: nebohá matka E. B., nar. XX.X.XXXX, zomrela dňa XX.XX.XXXX a nebohý otec F. B., nar. XX.X.XXXX, zomrel dňa X.X.XXXX, za účasti navrhovateľov: G. B., nar. X.X.XXXX, a jeho manželka: H. B., nar. X.XX.XXXX, obaja bytom C. - D. XX v konaní o zverení maloletého dieťaťa do spoločnej náhradnej osobnej starostlivosti, takto rozhodol: I. U s t a n o v u j ú sa za poručníka pre mal. A. B., nar. X.XX.XXXX manželia: G. B., nar. X.X.XXXX, r.č. XXXXXX/XXXX a H. B., nar. X.XX.XXXX, r.č. XXXXXX/XXXX, ktorí sú oprávnení a povinní sa o maloleté dieťa osobne starať, zastupovať a spravovať jeho majetok v rovnakom rozsahu, ako by ho vykonávali rodičia a dbať pri tom na pokyny súdu. II. Ustanovený poručník je p o v i n n ý vykonávať svoju funkciu riadne a v najlepšom záujme mal. dieťaťa. III. Ustanovený poručník je p o v i n n ý predkladať súdu raz za šesť mesiacov správy o maloletom a o nakladaní s jeho majetkom. IV. Žiaden z účastníkov nemá právo na náhradu trov konania. Poučenie: Proti tomuto rozsudku odvolanie nie je prípustné. Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2026:7626201158.2 (dáta aktuálne k 4. 11. 2026). Záväzné je znenie zverejnené súdom.




